text: Skal hava fund við Vladimir Putin forseta ein av nærmastu døgunum
text: #000002
text: Norðurkoreanar frættu tíðindini um ferðina hjá leiðaranum til Russlands í morgun (Mynd: EPA)
text: #000003
text: Ein óvanligur fundur millum tveir av heimsins mest umstríddu leiðarar er væntandi fyrsta dagin.
text: #000004
text: Statsliga tíðindastovan í Norðurkorea, KCNA, hevur váttað, at norðurkoreanski leiðarin, Kim Jong-un, er farin til Russlands, har hann skal fundast við russiska forsetan, Vladimir Putin.
text: #000005
text: Kim Jong-un fór úr norðurkoreanska høvuðsstaðnum, Pyongyang, seinnapartin sunnudagin í privatum toki.
text: #000006
text: Ferðin varð mánadagin umrødd í suðurkoreanskum og russiskum miðlum, men hevur higartil ikki verið váttað úr Norðurkorea.
text: #000007
text: Ein talsmaður fyri russisku stjórnina, Dmitrij Peskov, upplýsti, at fundurin millum Putin og Kim Jon-un skuldi vera ein av komandi døgunum, tá Putin kemur aftur úr Vladivostok, har forsetin hevur verið á einum búskaparfundi.
text: #000008
text: Sambært russisku Tass tíðindastovuni, er uttanríkisráðharrin í Norðurkorea, Choe Son-hui og fleiri leiðandi hernaðarfólk við á ferðini.
text: #000009
text: Myndir úr Pyongyang vísa, at fráferðin hjá Kim Jong-un varð hátíðarhildin av bæði hernaðarfólkum og sivilum norðurkoreanum. Tey vórðu møtt á tokstøðini við blómum og fløggum.
text: #000010
text: Í nátt skrivaði japanska tíðindastovan, Kyodo, at norðurkoreanski leiðarin er komin til stóra grannalandið fyri vestan – til markabýin Khasan.
text: #000011
text: Hetta er eisini váttað av russisku tíðindastovuni Ria Novosti. Tíðindini um ætlaða fundin millum leiðararnar í Norðurkorea og Russlandi hava gingið í nakrar dagar.
text: #000012
text: Longu 4. september skrivaði blaðið New York Times, at fundurin millum Kim og Putin var settur á skrá, og at hann eftir øllum at døma skuldi snúgva seg um vápn.
text: #000013
text: Blaðið hevði tíðindini frá ónevndum embætisfólkum í USA og nøkrum sameindum londum. Sambært keldunum skuldu leiðararnar eisini tosa um samstarv av øðrum slag.
text: #000014
text: Hetta er fyrsta ferðin í fýra ár, at leiðslan í Norðurkorea váttar, at Kim Jong-un er farin á uttanlandsferð. Seinast var móti endanum av 2019.
text: #000015